основния регламент Комисията следва да проучи дали има доказателства за продължаващо субсидиране, независимо от неговия размер. С оглед на констатациите за продължаване на субсидирането по отношение на по-голямата част от субсидиите, подложени на изравнителни мерки при първоначалното разследване, не бе необходимо да се разследват всички останали субсидии, които жалбоподателят твърди, че съществуват.
 (33)
 Посочените в горното съображение субсидии, които са били подложени на изравнителни мерки в миналото, се основават на следните документи за политики и законодателни актове.
 (34)
 Схемите AAS, EPCGS и MEIS се основават на Закона за външната търговия (Развитие и регулиране) от 1992 г. (No 22 от 1992 г.), влязъл в сила на 7 август 1992 г. („Закон за външната търговия“). Съгласно Закона за външната търговия правителството на Индия има право да отправя уведомления относно политиката в областта на износа и вноса. Те са обобщени в документите от поредицата „Външнотърговска политика“, които се издават от Министерството на търговията на всеки пет години и се актуализират редовно.
 (35)
 За разследвания период в рамките на прегледа от значение са два документа „Външнотърговска политика“: „Външнотърговска политика за периода 2015—2020 г.“ („ВТП 2015-20“) и „Актуализирана външнотърговска политика за периода 2015—2020 г.“ („актуализирана ВТП 2015-20“). Последният е влязъл в сила на 5 декември 2017 г. Правителството на Индия определя също така процедурите, уреждащи ВТП 2015-20, и актуализираната ВТП 2015-20, съответно в „Наръчник на процедурите за периода 2015—20 г.“ („НП 2015-20“) и актуализиран „Наръчник на процедурите за периода 2015—20 г.“ (актуализиран „НП 2015-20“). Последният е влязъл в сила на 5 декември 2017 г.
 (36)
 AAS, EPCGS и MEIS се основават на ВТП 2015-20 и актуализираната ВТП 2015-20, както и на НП 2015-20 и актуализирания НП 2015-20.
 (37)
 Схемата DDS се основава на раздел 75 от Закона за митниците от 1962 г., на раздел 37 от Закона за централните акцизи от 1944 г., на раздели 93A и 94 от Закона за финансите от 1994 г. и на Правилника за възстановяване на митата, централните акцизи и данъка върху услугите от 1995 г. Ставките за възстановяване се публикуват редовно.
 (38)
 Схемата GEDES се основава на Закона за облагането на електрическата енергия на Гуджарат от 1958 г. („Закона за електрическата енергия“) по силата на раздел 3, параграф 2, подточки vii) и viii), в съответствие с периодичните му изменения, публикувани в правителствения вестник на Гуджарат.
 3.1. Схема за предварителни разрешения (AAS)
 (39)
 Комисията установи, че по време на разследвания период в рамките на прегледа един оказал съдействие производител износител е използвал схемата AAS.
 3.1.1. Правно основание
 (40)
 Подробното описание на схемата се съдържа в точки 4.03—4.24 от ВТП 2015—20 и актуализираната ВТП 2015—20, както и в глави 4.04—4.52 от НП 2015-20 и актуализирания НП 2015-20.
 3.1.2. Допустимост
 (41)
 AAS се състои от шест подсхеми, които са описани по-подробно в съображение 42 по-долу. Тези подсхеми се различават, inter alia, по отношение на обхвата на допустимост. Производителите износители и търговците износители, „свързани с“ поддържащи производители, отговарят на условията за участие в AAS за „физически износ“ и в подсхемите на AAS за годишни потребности. Производителите износители, които снабдяват крайния износител, имат право